Fernando Sebastián

Fernando Sebastián Aguilar, nado o 14 de decembro de 1929 en Calatayud (provincia de Zaragoza) e finado o 24 de xaneiro de 2019 en Málaga, foi un relixioso católico latino, cardeal da Igrexa católica, bispo de León entre 1979 e 1988, e arcebispo de Pamplona e Tudela entre 1993 e 2007.
 Traxectoria 
Fernando Sebastián naceu o 14 de decembro de 1929 en Calatayud, na diocese de Tarazona. En 1945 entrou na congregación dos claretianos en Vic, e fixo a profesión o 8 de setembro de 1946. Posteriormente estudou Filosofía e Teoloxía nos seminarios da congregación en Solsona e Valls.

O 28 de xuño de 1953 foi ordenado sacerdote dos Misioneiros Fillos do Inmaculado Corazón de María (claretianos).

En 1957 doutorouse en Teoloxía pola Pontificia Universidade de San Tomé de Aquino coa tese "Maternitatis Divinae diversa ratio apud Didacum Alvarez et Franciscum Suarez".

O 22 de agosto de 1979 foi nomeado bispo de León. Recibiu a consagración episcopal o 29 de setembro de 1979 de mans do arcebispo de Madrid, Vicente Enrique y Tarancón.

O 8 de abril de 1988 o papa nomeouno arcebispo coadxutor de Granada. O 26 de marzo de 1993 foi trasladado á arquidiocese de Pamplona e Tudela, sé na que permaneceu até se retirar o 31 de xullo de 2007, á idade de 77 anos.

No consistorio do 22 de febreiro de 2014 o papa Francisco creouno cardeal, co título de Cardeal-Presbítero de Sant’Angela Merici.

Finou o 24 de xaneiro de 2019 en Málaga.
 Obra 
 Libros 














 Notas 

 Véxase tamén 

 Bibliografía 

 Ligazóns externas 





Categoría:Nados en 1929
Categoría:Nados en Calatayud
Categoría:Arcebispos católicos de España
Categoría:Cardeais de España
Categoría:Cardeais creados por Francisco
Categoría:Claretianos
Categoría:Escritores de Aragón
Categoría:Escritores en lingua castelá
Categoría:Alumnos da Pontificia Universidade de San Tomé de Aquino
Categoría:Teólogos católicos
Categoría:Escritores de literatura cristiá
Categoría:Arcebispos da Igrexa católica latina
Categoría:Finados en 2019